recursal/SuperWikiNEXT-32B huggingface dataset:
**எடையூர்** என்பது இந்தியவின், கேரளத்தின் மாலப்புறம் மாவட்டத்தில் உள்ள ஒரு சிற்றூர் ஆகும்.

நிலவியல்
--------

எடையூர் இந்திய மாநிலமான கேரள மாநிலத்தின் மலப்புரம் மாவட்டத்தில் உள்ள குட்டிப்புரம் ஊராட்சி ஒன்றியத்தில் அமைந்துள்ளது. இது வட கேரளப் பிராந்தியத்தைச் சேர்ந்தது. இந்த ஊர் மாவட்டத் தலைமையகமான மலப்புறத்திலிருந்து 17 கிமீ தெற்கே அமைந்துள்ளது.

இதன் அருகில் உள்ள ஊர்களாக இரிம்பிளாயம் (8 கிமீ), மூர்க்கநாடு (8 கிமீ), ஆதவநாடு (8 கிமீ), மரக்கரா (9 கிமீ), புழக்கத்திரி (11 கிமீ) ஆகியவை உள்ளன. எடையூரின் வடக்கே மங்கடா ஊராட்சி ஒன்றியமும், கிழக்கே பட்டாம்பி ஊராட்சி ஒன்றியமும், வடக்கே வெங்கரா ஊராட்சி ஒன்றியமும், தெற்கே திரிதாலா ஊராட்சி ஒன்றியமும் சூழ்ந்துள்ளன.

இதன் அருகில் உள்ள நகரங்களாக மலப்புரம், பெரிந்தல்மன்னா, திரூர், பொன்னானி ஆகியவை உள்ளன.

மக்கள்தொகையியல்
---------------

2001[update] இந்திய மக்கள் தொலை கணக்கெடுப்பின் படி, எடையூரின் மக்கள் தொகை 30,462 ஆகும். இதில் ஆண்கள் 14,702 பேரும், பெண்கள் 15,760 பேரும் உள்ளனர்.

போக்குவரத்து
------------

எடையூர் கிராமம் குட்டிப்புரம் நகரம் வழியாக பிற பகுதிகளுடன் இணைக்கபட்டுள்ளது. தேசிய நெடுஞ்சாலை எண்.66 எடப்பல் வழியாக செல்கிறது. இச்சாலை வடக்கு பகுதியில் கோவா மற்றும் மும்பையுடன் இணைகிறது. தெற்கு பகுதியில் கொச்சி மற்றும் திருவனந்தபுரத்தை இணைக்கிறது. தேசிய நெடுஞ்சாலை எண்.966 பாலக்காடு மற்றும் கோயம்புத்தூரை இணைக்கிறது. அருகிலுள்ள வானூர்தி நிலையம் கோழிக்கோடு பன்னாட்டு வானூர்தி நிலையம் ஆகும். அருகிலுள்ள பெரிய தொடருந்து நிலையம் குட்டிப்புரத்தில் உள்ளது.

குறிப்பிடத்தக்கவர்கள்
---------------------

* அகமது குட்டி, சர்வதேச அளவில் அங்கீகரிக்கப்பட்ட இஸ்லாமிய அறிஞர் மற்றும் பைசல் குட்டியின் தந்தை, புகழ்பெற்ற சட்டப் பேராசிரியர், வழக்கறிஞர், கட்டுரையாளர், பேச்சாளர்.

மேற்கோள்கள்
-----------

1. ↑  "Census of India : Villages with population 5000 & above". Registrar General & Census Commissioner, India இம் மூலத்தில் இருந்து 2008-12-08 அன்று. பரணிடப்பட்டது... பார்த்த நாள்: 2008-12-10.
இந்தக் கட்டுரை வெங்காயம் என்ற உணவுப் பொருளைப் பற்றியது.  வெங்காயம் என்ற பெயரில் வெளியான திரைப்படம் பற்றி அறிய, வெங்காயம் (திரைப்படம்) என்பதைப் பாருங்கள்.

**வெங்காயம்** (தாவர வகைப்பாடு : *Allium cepa*) குடும்பத்தைச்சேர்ந்த ஒரு தாவரம். இது இந்தியா, பாக்கித்தான், ஆப்கானித்தான், ஈரான் ஆகிய நாடுகளில் பரவலாக சமையலில் பயன்படுத்தப்படுகின்றது. மேலும் வெங்காயத் தாளும் சமையலில் பயன்படுத்தப்படுகிறது.

ஊட்டச்சத்துகள்
--------------

வெங்காயத்தில் 89% நீரும், 9% மாவுப் பொருளும் (இதில் 4% இனிப்பு, 2% நார்ச்சத்து) சிறிதளவு கொழுப்புப் பொருட்களும் உள்ளன. வெங்காயத்தில் மிகக் குறைந்த அளவே ஊட்டச்சத்துகள் உள்ளன. 100 கிராம் எடையுடைய வெங்காயத்தில் 166 கி.ஜூ (KJ) (40 கலோரிகள்) சக்தி அடங்கியுள்ளது.

வெங்காயத்தின் கட்டமைப்பு
------------------------

வெங்காயத்தின் நெடுக்காக வெட்டப்பட்ட அமைப்பில் அதன் உருவவியல் தோற்றத்தைக் காணலாம். தண்டு தட்டியாக்கப்பட்டதாக அமைய முனையரும்பு நடுவில் அமையும். பக்கங்களில் கக்கவரும்புகள் காணப்படும். முனையருப்பிலிருந்து நடுவில் குழாயுருவான இலை காணப்படும். செதிலிலைகளில் உணவு சேமிக்கப்படும்.

கண்ணில் நீர் வரக் காரணம்
------------------------

வெங்காயம் நறுக்கும் போது அதன் இதழ்களில் காணப்படும் ஆலினேஸ் என்ற நொதி அந்த இதழ்களில் காணப்படும் புரோப்பினிசிஸ்டைன் சல்பாக்சைடு என்ற பொருள் மீது வினை புரிந்து புரோப்பின் சல்பினிக் அமிலமாக மாறுகிறது. இந்த அமிலம் எளிதில் ஆவியாகி காற்றில் கலந்து நம் கண்களை அடைந்து உறுத்துகிறது. அதன் விளைவாக கண்ணீர் சுரப்பியிலிருந்து நீர் சுரந்து வெளியேறுகிறது.

உற்பத்தி
--------

| உலகின் முதல் பத்து வெங்காய உற்பத்தியாளர்கள் — 2008 (டன்கள்) |
| --- |
|  சீனா | 20,817,295 |
|  இந்தியா | 8,178,300 |
|  ஆத்திரேலியா | 4,003,491 |
|  ஐக்கிய அமெரிக்கா | 3,349,170 |
|  பாக்கித்தான் | 2,015,200 |
|  துருக்கி | 2,007,120 |
|  ஈரான் | 1,849,275 |
|  எகிப்து | 1,728,417 |
|  உருசியா | 1,712,500 |
|  பிரேசில் | 1,299,815 |
| **மொத்த உற்பத்தி** | 72,348,213 |
| *Source: ஐக்கிய நாடுகளின் உணவு மற்றும் வேளாண்மை அமைப்பு (FAO)* |

மேற்கோள்கள்
-----------

1. ↑  Faostat.fao.org

வெளி இணைப்புகள்
---------------

* பக்டீரியாவை அழிக்கும் வெங்காயம், பூண்டு, மாட்டுப் பித்தநீர்
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Justicia|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}
**நடிகையர் திலகம்** (Nadigaiyar Thilagam), என்பது 2018 ஆண்டைய இந்தியத் திரைப்படமாகும். இப்படம் இயக்கத்தில் தமிழ், தெலுங்கு, மலையாளம், இந்தி ஆகிய நான்கு மொழிகளில், வைஜெயந்தி மூவிசின் தயாரிப்பில் வெளியான சாவித்திரியின் வாழ்க்கை வரலாற்றுத் திரைப்படம். துல்கர் சல்மான் ஜெமினி கணேசனாக மற்றும் கீர்த்தி சுரேஷ் சாவித்திரியாக நடித்துள்ளனர். இப்படம் மிக்கி ஜெ. மேயரின் இசையில், டேனி சான்செஸ் லோப்சின் ஒளிப்பதிவில், படமாக்கப்பட்டுள்ளது. இத்திரைப்படத்தின் படப்பிடிப்பு 31, மார்ச்சு 2017இல் தொடங்கியது. இப்படம் 9 மே 2018 அன்று தெலுங்கில் *மகாநடி* என்ற பெயரிலும், 11 மே 2018 அன்று தமிழிலும் வெளியானது.

நடிகர்கள்
---------

* துல்கர் சல்மான் - ஜெமினி கணேசன்
* கீர்த்தி சுரேஷ் - சாவித்திரி கணேசன்
* ஜூனியர் என்டிஆர் - என். டி. ராமராவ்
* மாளவிகா நாயர் - அலமேலு கணேசன்
* மோகன் பாபு - எஸ். வி. ரங்கராவாக
* பிரகாஷ் ராஜ் - அலுரி சக்கரபாணி
* தருண் பாஸ்கர் தாசயம் - சிங்கீதம் சீனிவாசராவ்
* சாலினி பாண்டே - சுசீலா
* விஜய் தேவரகொண்டா - ஆண்டனி (நீட்டிக்கப்பட்ட கேமியோ)
* சமந்தா - மதுரவாணி (நீட்டிக்கப்பட்ட கேமியோ)

படப்பணிகள்
----------

மறைந்த நடிகை சாவித்திரியின் வாழ்க்கை வரலாற்றுப்படமே நடிகையர் திலகம் இப்படம் தெலுங்கில் மகாநதி’ என்ற பெயரிடப்பட்டுள்ளது.
 நடிகர் பிரகாஷ் ராஜ் , சாவித்ரி நடித்த சில திரைப்படங்களுக்கு கதை எழுதிய அலூரி சக்ரபாணியின் வேடத்தில் நடித்துவருகின்றார்.

சான்றுகள்
---------

1. ↑  "'Mahanati' makers revealed a glimpse of Keerthy Suresh's look from the flick on her birthday - Times of India". *The Times of India*. .
2. ↑
3. ↑
4. ↑
**சீலைக்காரி அம்மன்** என்பவர் நாட்டுப்புற பெண் தெய்வங்களுள் ஒருவராவார். இறந்த கணவன் நினைவாகவோ, குடும்ப வன்முறை காரணமாகவோ தீக்குளித்து இறந்து போன பெண்களை *சீலைக்காரி* என்ற பொதுப் பெயரிட்டு அழைக்கின்றனர். இவ்வாறு தீக்குளித்து இறந்து போவதில் உடன்கட்டை ஏறும் வழக்கமும் ஒன்று.

பெயர்க்காரணம்
-------------

தீக்குளித்து இறந்த பெண்ணின் சீலை முந்தானை எரியாமல் இருந்தது என்கின்றனர். அதனால் சேலைக்காரி என்ற பெயரில் அப்பெண்ணை வணங்குகின்றனர். சில தொன்மங்களில் அப்பெண் கழுத்தில் போட்டிருந்த மாலை, கையில் வைத்திருந்த எலுமிச்சை பழம் ஆகியவையும் எரியாமல் இருந்ததைக் கொண்டு மாலைக்காரி எனவும் அழைக்கின்றனர்.

வேறு பெயர்கள்
-------------

சீலை, சேலை என ஆடையுடைய பெயரை வைத்தும், தீயில் பாய்ந்தவள் என காரணப்பெயரிட்டும் அழைக்கின்றனர். 

* சீலைக்காரி
* சீலைக்காரி அம்மன்
* சேலைக்காரி
* சேலையம்மன்
* தீப்பாஞ்சி அம்மன்
* தீப்பாய்ஞ்ச அம்மன்
* தீப்பாய்ந்தாள்
* மாலைக்காரி

தொன்மம்
-------

ஒரே பெயரில் அழைக்கப்பட்டாலும் இந்த தெய்வங்கள் வெவ்வேறு இடங்களில் வெவ்வேறு காரணங்களுக்காக தீப்பாய்ந்தவர்கள் என்பதால் எண்ணற்ற தொன்மக் கதைகள் இவர்களுக்கு உள்ளன.

சிலமலைப்பட்டி சீலைக்காரி அம்மன்
-------------------------------

மதுரை மாவட்டம் சிலமலைப்பட்டியில் வசித்து வந்த கோப்பம்மாள் என்ற தொட்டியம் நாயக்கர் பெண்ணும், சக்கிரியர் ஆணும் சிறு வயதிலிருந்தே நட்புடன் இருந்தார்கள். மாடுகளை ஒன்றாக மேய்ப்பதும், ஒன்றாக உணவருந்துவமும் அவர்களின் வழக்கமாக இருந்தது. இவர்களின் நட்பு குறித்த புரிதல் இல்லாமல் மற்ற மாடுமேயிக்க வந்தவர்கள் கோப்பம்மாள் பெற்றோர், உறவினர்களிடம் தவறாக எடுத்து கூறியதால், கோபமுற்றவர்கள் கோப்பம்மாளை தண்டிக்கின்றனர். 

தன்மீது தவறு இல்லை என எடுத்துக்கூறியும் கோப்பம்மாளின் உறவினர்கள் கேட்காமல் தண்டித்ததால் மனமுடைந்த அவள் அருகிலுள்ள பானைகள் சுடும் சூலையில் இறங்கி தன்னை மாய்த்துக் கொண்டாள்.

கோயில்கள்
---------

* 87ஊர் ஆப்பாடியான் பங்காளி மலசை கிழவன் வாரிசு 4கிழவன் சாம்பவர்(பறையர்) குடிபாட்டு சீலைக்காரி அம்மன் கோயில் பிச்சனாபட்டி,குஜிலியம்பாறை,திண்டுக்கல்.
* சிலமலைப்பட்டி சீலைக்காரி அம்மன் கோவில், மதுரை மாவட்டம்.
* பேரையூர் சீலைக்காரி அம்மன் கோவில்.
* தருமபுரி மாவட்டம் மல்லசமுத்திரம் தீப்பாஞ்சி அம்மன் கோவில்

ஆதாரங்கள்
---------

1. ↑
2. ↑
3. ↑
***கல்லாப்பெட்டி சிங்காரம்*** (*Kallapetti Singaram*; 12 சூன் 1938 – 15 ஏப்ரல் 1990) தமிழ்த் திரைப்பட நகைச்சுவை நடிகர் ஆவார். இவர் கே. பாக்யராஜ் இயக்கிய திரைப்படங்களில் முதன்மை வேடங்களில் நடித்திருக்கிறார். மோட்டார் சுந்தரம்பிள்ளை, சுவரில்லாத சித்திரங்கள், டார்லிங் டார்லிங் டார்லிங், எங்க ஊரு பாட்டுக்காரன், பூவிலங்கு, இன்று போய் நாளை வா, ஒரு கை ஓசை, கதாநாயகன் போன்ற 100-இற்கும் மேற்பட்ட திரைப்படங்களில் நடித்தவர். இவர் சொந்தமாக நாடகக்குழு வைத்து பல நாடகங்களை மேடையேற்றியவர்.

ஆரம்பகால வாழ்க்கை
-----------------

கல்லாப்பெட்டி சிங்காரம் நாடகக் குழுவொன்றை சொந்தமாக வைத்து பல நாடகங்களை நடத்தினார். பாக்யராஜ் சிங்காரமுடன் அறிமுகமானபோது, ​​இவரது வெளிப்படையான அம்சங்கள், நடிப்பு நடை மற்றும் உடல் மொழி ஆகியவற்றால் ஈர்க்கப்பட்டார். பின்னர், பாக்யராஜ் ஒரு வெற்றிகரமான இயக்குநராக ஆனபோது, ​​சிங்காரத்துக்கு தனது படங்களில் நடிக்க பல வாய்ப்புகளை வழங்கினார்.

திரைப்பட வாழ்க்கை
-----------------

பாக்யராஜ் முதன்முதலில் சிங்காரத்தை சுவரில்லாத சித்திரங்களில் அறிமுகப்படுத்தினார். 1966 ஆம் ஆண்டு வெளியான மோட்டார் சுந்தரம் பிள்ளை என்ற திரைப்படத்தில் சிங்காரம் ஏற்கனவே ஒரு சிறு வேடத்தில் நடித்திருந்தார். பாக்யராஜின் பல படங்களில் சிங்காரம் சிறு வேடங்களில் மட்டுமே நடித்திருந்தாலும், நிறைய குறிப்பிடத்தக்க திரைப்படப் பாகங்களையும் இயக்குநர் பாக்யராஜ் மட்டுமே இவருக்குக் கொடுத்தார்.

இறப்பு
------

கல்லாப்பெட்டி சிங்காரம் கடைசியாக நடித்த திரைப்படமான கிழக்கு வாசல், படப்பிடிப்பின் போது 1990 ஏப்ரல் 15 அன்று தனது 52 வயதில் இறந்தார்.

நடித்த திரைப்படங்கள்
--------------------

1. 1966- மோட்டார் சுந்தரம் பிள்ளை
2. 1966- அத்தை மகள்
3. 1973- மறுபிறவி
4. 1975- எடுப்பார் கைப்பிள்ளை
5. 1976- குமார விஜயம்
6. 1979- சுவர் இல்லாத சித்திரங்கள்
7. 1980- ஒரு கை ஓசை
8. 1980- பாமா ருக்மணி
9. 1981- இன்று போய் நாளை வா
10. 1981- ஒருத்தி மட்டும் கரையினிலே
11. 1981- மௌன கீதங்கள்
12. 1981- அந்த 7 நாட்கள்
13. 1981- சிம்ம சொப்பனம்
14. 1982- டார்லிங், டார்லிங், டார்லிங்
15. 1982- இராகம் தேடும் பல்லவி
16. 1983- ஆனந்த கும்மி
17. 1983- வீட்டுல ராமன் வெளியில கிருஷ்ணன்
18. 1984- குடும்பம்
19. 1984- மைடியர் குட்டிச்சாத்தான்
20. 1984- பூவிலங்கு
21. 1984- ஓசை
22. 1984- தராசு
23. 1985- சாவி
24. 1985- கரையை தொடாத அலைகள்
25. 1985- காக்கிசட்டை
26. 1985- உதயகீதம்
27. 1986- மருமகள்
28. 1987- ௭ங்க ஊரு பாட்டுக்காரன்
29. 1987- மக்கள் என் பக்கம்
30. 1987- ராஜ மரியாதை
31. 1987- நினைக்க தெரிந்த மனமே
32. 1988- கதாநாயகன்
33. 1988- கோயில் மணியோசை
34. 1990- கிழக்கு வாசல்
35. 1990- என் காதல் கண்மணி
36. 1990- பெரியவீட்டுப் பண்ணக்காரன்

மேற்கோள்கள்
-----------

1. ↑  "கல்லாப்பெட்டி சிங்காரம் என்னும் கலைப்பொக்கிஷம்....". .
2. ↑  "Kallappetti Singaram" (in en). 2013-11-21. .
3. 1 2  "’’கல்லாபெட்டி சிங்காரம் அற்புதமான நடிகர்’’ - கே.பாக்யராஜ் மனம் திறந்த பேட்டி" (in en). .
**குமாரராசு அட்சமாம்பா** (*Komarraju Atchamamba*)(6 செப்டம்பர் 1906 - 20 அக்டோபர் 1964)   ஓர் இந்திய வழக்கறிஞர், மகப்பேறு மருத்துவர், மகளிர் மருத்துவ நிபுணர், அரசியல்வாதி மற்றும் முன்னாள் நாடாளுமன்ற உறுப்பினர் ஆவார்.

இளமை
----

கொமர்ராஜு அட்சமாம்பா 1906 ஆம் ஆண்டு குண்டூரில் வரலாற்றாசிரியர் குமாரராசு வெங்கட லட்சுமண ராவின் மகளாகப் பிறந்தார். அட்சமாம்பா இந்திய சுதந்திரப் போராட்டத்தில் பங்கேற்றார். 1924-இல் காக்கிநாடாவில் நடைபெற்ற இந்திய தேசிய காங்கிரசு மாநாட்டில் பெண் தொண்டர்களின் மாணவர் தலைவராக இருந்தார்.

அரசியல்
-------

1928ஆம் ஆண்டில், சென்னை நகரில் சைமன் குழுவிற்கு எதிராக பெண் மாணவர்களின் கருப்புக் கொடி ஆர்ப்பாட்டத்தின் தலைவராகவும் அட்சமாம்பா இருந்தார். 1943-1948 காலகட்டத்தில், இவர் இந்தியப் பொதுவுடமைக் கட்சியின் உறுப்பினராக இருந்தார். அட்சமாம்பா 1948-இல் இந்திய தேசிய காங்கிரசு கட்சியில் சேர்ந்தார். 1957-இல், விஜயவாடாவிலிருந்து இந்திய தேசிய காங்கிரசை பிரதிநிதித்துவப்படுத்தி 2வது மக்களவைக்கு உறுப்பினராகத் தேர்ந்தெடுக்கப்பட்டார்.

தெலுங்கில் *பிரசுதி - சிசு போஷனா என்ற* புத்தகத்தை அவர் எழுதியுள்ளார். இது குழந்தைகளின் வளர்ச்சியைப் பற்றிய பாரம்பரிய தவறான எண்ணங்களை அகற்றுவதை நோக்கமாகக் கொண்டது. *மகிளா* என்ற பெண்களுக்கான இதழையும் வெளியிட்டார். இவர் 1940-இல் வி. வெங்கடராம சாசுத்திரியை மணந்தார். இந்த இணையருக்கு தான்யா என்ற மகள் பிறந்தார்.

இறப்பு
------

அட்சமாம்பா 20 அக்டோபர் 1964இல் இறந்தார். 2006இல், இவரது பிறந்த நூற்றாண்டு விழா ஐதராபாத்தில் நடைபெற்றது.

மேற்கோள்கள்
-----------

1. ↑  Satyavathi, Kondaveeti (May 2009). "Hitha Suchani to Bhumika: Women's Magazines in Telugu". *Sparrow Newsletter* **61** (16–17): 3–4.. பார்த்த நாள்: 15 October 2010.
2. ↑  "Tenth Session". *Lok Sabha Debates* **35** (1): 15. 16 November 1964. .
3. ↑  .

வெளி இணைப்புகள்
---------------

* Dr. Komarraju Atchamamba at Lok Sabha
**சரோஜினி நாயுடு மகளிர் கல்லூரி** என்பது 1956 ஆம் ஆண்டில் நிறுவப்பட்டதும் மேற்கு வங்காளத்தின் கொல்கத்தா டம் டம்மில் இயங்கிவருவதுமான ஒரு மகளிர் கல்லூரியாகும். கலை மற்றும் அறிவியல் பிரிவுகளில் இளங்கலை படிப்புகளையும், வங்காளம் மற்றும் ஆங்கிலத்தில் முதுகலை படிப்புகளும் பயிற்றுவிக்கப்படும் இக்கல்லூரி, மேற்கு வங்காள மாநில பல்கலைக்கழகத்துடன் இணைக்கப்பட்டுள்ளது. சுதந்திர போராட்ட வீரரும் வங்காள மொழிக் கவிஞருமான சரோஜினி நாயுடுவினை பெருமைப்படுத்தி நினைவுகூரும் வகையில் கல்லூரிக்கு இப்பெயர் வைக்கப்பட்டுள்ளது.

வரலாறு
------

இந்த சரோஜினி நாயுடு மகளிர் கல்லூரி 1956 ஆம் ஆண்டில் அப்போதைய மேற்கு வங்க முதலமைச்சர் டாக்டர் பிதன் சந்திர ராய் அவர்களால் முந்தைய கிழக்கு பாக்கித்தானில் இருந்து (தற்போது வங்காளதேசம்) கொல்கத்தாவிலும் அதைச் சுற்றியும் குடியேறிய பெண் அகதிகளின் கல்வி மற்றும் அதிகாரமளித்தலுக்கான கல்வி நிறுவனமாக நிறுவப்பட்டது. இக்கல்லூரியின் முதல் முதல்வர் புகழ்பெற்ற சுதந்திர போராட்ட வீரரும் தத்துவஞானியுமான ரிஷி அரவிந்தாவின் மருமகள் திருமதி லத்திகா கோஷ் ஆவார்.

துறைகள்
-------

### அறிவியல் பிரிவு

* புவியியல்
* வேதியியல்
* இயற்பியல்
* கணிதம்
* தாவரவியல்
* விலங்கியல்
* மானுடவியல்
* மூலக்கூறு உயிரியல்
* உளவியல்
* உணவு மற்றும் ஊட்டச்சத்து
* சுற்றுச்சூழல் அறிவியல்
* கணினி பயன்பாடு

### கலை மற்றும் வணிகப்பிரிவு

* பெங்காலி
* ஆங்கிலம்
* சமஸ்கிருதம்
* வரலாறு.
* அரசியல் அறிவியல்
* தத்துவம்
* பொருளாதாரம்
* உளவியல்
* சமூகவியல்
* ஹிந்தி
* கல்வி
* உடற்கல்வி
* வணிகம்

அங்கீகாரம்
----------

இந்த மகளிர் கல்லூரியானது பல்கலைக்கழக மானியக் குழுவினால் அங்கீகரிக்கப்பட்டுள்ளது. தேசிய மதிப்பீடு மற்றும் அங்கீகார கவுன்சிலால் (என்ஏஏசி) நான்காவது சுழற்சியில் (16-01-2016) ஏ தரமதிப்பீடு (2.89 சிஜிபிஏ) பெற்று அங்கீகாரம் பெற்றுள்ளது.

மேலும் காண்க
------------

* இந்தியாவில் கல்வி
* மேற்கு வங்காளத்தில் உள்ள கல்லூரிகளின் பட்டியல்
* மேற்கு வங்காளத்தில் கல்வி

மேற்கோள்கள்
-----------

1. ↑  "Affiliated College of West Bengal State University". .
2. ↑  "கல்லூரியின் தனித்துவம்". .
3. ↑  Colleges in WestBengal, University Grants Commission
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/''Hydnora''|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Aconitum|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

1. ↑  "Aconitum ferox subsp. moschatum" (in ஆங்கில இணையப்பக்கம்). *பன்னாட்டு தாவரவியல் அமைப்புகள் - அரச கழக தாவரவியல் பூங்கா, கியூ, ஆத்திரேலிய தேசிய தாவரவியல் தோட்டம், ஆர்டுவார்டு பல்கலையின் உலர்தாவரகம்* (இணையம்: பன்னாட்டு தாவரப் பெயர்கள் குறிப்பேடு (IPNI)). .   

"Aconitum ferox subsp. moschatum" (in ஆங்கில இணையப்பக்கம்). *தாவரக் குடும்பங்களின் தேர்ந்த உலக சரிபார்ப்புப் பட்டி அரச கழக தாவரவியல் பூங்கா, கியூ (WCSP) )* (இணையம்:உலகின் தாவரங்கள் இணைநிலை (POWO)). .
**லோக்தாமியர்கள்** என்பது இராஜபுத்திர குலமாகும்

வரலாறு
------

இவர்கள் ராஜ்நகருக்கு குடிபெயர்ந்து, அப்பகுதியில் உள்ள பல கிராமங்களை ஆக்கிரமித்தனர்.  17 ஆம் நூற்றாண்டில், இவர்கள் *ராஜ்நகர் கர்* என்று அழைக்கப்படும் ஒரு கோட்டையை நிறுவினர். அதன் எச்சங்கள் இன்றும் காணப்படுகின்றன. தும்ரான் அரசர்கள் உட்பட மற்ற ராஜபுத்திர பரம்பரையினருடன் இவர்கள் பிராந்திய மோதல்களில் ஈடுபட்டனர். 

ராஜ்நகர் ஒரு சிறிய தலைமைத்துவமாக வளர்ந்தது. அது பெரிதும் இராணுவமயமாக்கப்பட்டது. மேலும், லோக்தாமியா ஜமீந்தார்கள் இப்பகுதியில் ஆதிக்கம் செலுத்தினர். இருப்பினும் ஆங்கிலேயர் காலத்தில், பிற ராஜபுத்திர குலங்கள் மற்றும் அண்டை சாதிகளுடன் ஏற்பட்ட தொடர்ச்சியான மோதல்களால் தங்கள் ஆதிக்கத்தை இழந்தனர். 

லோக்தாமியா பாரம்பரியம், ஐநூறு ஆண்டுகளுக்கு முன்பு ராஜஸ்தானில் இருந்து குடிபெயர்ந்த நான்கு சகோதரர்களுக்கு சமூகத்தின் வம்சாவளியைக் குறிக்கிறது. இருப்பினும் இனவியல் அறிஞர் குமார் சுரேஷ் சிங், லோக்தாமியாக்கள் பீகாரை பூர்வீகமாகக் கொண்டவர்கள் என்று கருதினார்.

மேற்கோள்கள்
-----------

1. ↑   *Perspectives on Indian Society and History: A Critique*. .
2. 1 2 3   *Democracy against Development: Lower-Caste Politics and Political Modernity in Postcolonial India*. .
3. ↑  Muhammad Iftekhar Alam (1991). "Varna, Jati and Jana: An anthropo-historical perspective". *Proceedings of the Indian History Congress* **52**: 122–127.
**சௌந்தரராஜ பெருமாள் கோயில்** என்பது திண்டுக்கல் மாவட்டம், தாடிக்கொம்பு என்ற ஊரில் அமைந்திருக்கும் ஒரு பெருமாள் கோயில் ஆகும். இக்கோவில் விஜயநகர பேரரசர்களான அச்சுததேவராயர், ராமதேவராயர் ஆகிய மன்னர்களால் கட்டப்பட்டது.

கோயில் அமைப்பு
--------------

கோயிலின் முகப்பில் ஐந்து நிலை ராஜ கோபுரம் உள்ளது. நான்கு பக்கங்களிலும் உயர்ந்த உறுதியான மதில்கள் நடுவில் கோயில் பிரகாரமும் ஐந்து சந்நிதிகளும் உள்ளன. ஆழ்வார்களின் செப்பு திருவுருவங்களும் திருமாலின் தசாவதாரத்தினை விளக்கும் சிற்பங்களும் அமைந்துள்ளன.

அம்மன் சன்னதியை அடுத்து கனகசபை மண்டபமும் அற்புத சிற்பங்கள் அடங்கியுள்ள கலைக்கூடமாக திகழ்கிறது. மதுரை, சுசீந்திரம், கிருஷ்ணாபுரம், தென்காசி போன்ற கோயில்களில் உள்ளது போலவே சப்த ஸ்வரங்களை எழுப்பும் இசைத்தூண்கள் இம்மண்டபத்தில் உள்ளன. 

### சந்ததிகள்

சௌந்தர்ராஜ பெருமாள், ஸ்ரீ தேவி, பூதேவி சமேதகராக காட்சியளிக்கிறார். சந்நிதியின் தென் புறத்தில் சௌந்தரவல்லி தாயார் சந்நிதி உள்ளது. 

இக்கோயிலில் கல்வி தெய்வங்களான ஹயக்ரீவர், சரஸ்வதி இருவரும் அடுத்தடுத்து காட்சியளிக்கின்றனர். தன்வந்திரிக்கும் தனி சன்னதி உள்ளது. இங்குள்ள சக்கரத்தாழ்வாரும் விசேசமானவர். இவரைச் சுற்றிலும் காயத்ரி மந்திர தேவதைகள் உள்ளனர். இவருக்குப் பின்புறம் உள்ள நரசிம்மரை சுற்றிலும் அஷ்ட லட்சுமிகள் உள்ளனர். விஷ்வக்ஸேனர், இரட்டை விநாயகர், பெருமாளின் தசாவதாரம், லட்சுமி நரசிம்மர், வேணுகோபாலர், ஆஞ்சநேயர், சொர்ண பைரவர் ஆகியோருக்கும் சன்னதி உண்டு.

நடைதிறப்பு நேரம்
----------------

* காலை: 6:00 முதல் மதியம் 12:00 மணி வரை
* மாலை: 4:00 முதல் இரவு 800 மணி வரை

பிரார்த்தனைகள்
--------------

இங்குள்ள கார்த்தவீரியார்ஜூனன் சன்னநிதியில் எலுமிச்சை பழ மாலை மற்றும் நெய் விளக்கு ஏற்றி வழிப்பட்டால் நினைத்தது நடக்கும். வியாழன் கிழமைதோறும், இங்குள்ள ஆண்டாளுக்கு மஞ்சள் அபிஷேகம் செய்து வழிபட்டால் திருமணம் கைகூடும். குழந்தை வரம், வணிக வளர்ச்சி, வெளிநாட்டு வாய்ப்புகள் போன்ற பிரார்த்தனைகள் நிறைவேறும்.

திருவிழாக்கள்
-------------

சித்திரை மாதப் பௌர்ணமி நாளன்று செளந்தராஜ பெருமாள் குடகனாற்றில் இறங்கி பக்தர்களுக்கு அருள்பாலிப்பர். ஆடி மாதம், ஆடிப்பூரம் நாளில் பெருமாள் - ஆண்டாளுக்கு திருக்கல்யாண உற்சவம் மிகச் சிறப்பாக கொண்டாடப்படுகிறது. புரட்டாசி மாதத்தில் நவராத்திரி உற்சவம் ஒன்பது நாட்கள் நடைப்பெறுகிறது. தாயார் சன்னதியில் கொலு விழா நடைப்பெறும். மார்கழி மாதத்தில் நடைப்பெறும் வைகுண்ட ஏகாதசி மிக முக்கியமான விழாவாகும். சொர்க்க வாசல் திறப்பு விழா சிறப்பாக கொண்டாடப்படுகிறது.

திருவோணத்தன்று ஹயக்ரீவருக்கு தேனபிஷேகத்துடன் விசேஷ பூஜை நடக்கிறது. படிப்பில் மந்தம், ஞாபகமறதி, பேச்சுகுறைபாடு உள்ளவர்கள் ஹயக்ரீவருக்கு தேங்காய், நாட்டுச்சர்க்கரை, நெய் சேர்ந்த கலவையை படைத்து, ஏலக்காய் மாலை அணிவித்து வேண்டிக் கொள்கிறார்கள். 

அமாவாசைதோறும் மூலிகை தைலாபிஷேகம், மூலிகை லேகியம் படைத்து தன்வந்திரிக்கு பூஜை நடக்கிறது.

இதனையும் காண்க
--------------

* திருநாகை சவுந்தரராஜப்பெருமாள் கோயில்

மேற்கோள்கள்
-----------

1. ↑   *கலை நயம் வாய்ந்த தாடிக்கொம்பு சவுந்தரராஜபெருமாள் கோவில்*. மாலைமலர். 8 மே 2020 இம் மூலத்தில் இருந்து 2021-08-07 அன்று. பரணிடப்பட்டது... பார்த்த நாள்: 2021-08-07.
2. ↑  சௌந்தரராஜப் பெருமாள் கோயில், தாடிக்கொம்பு

வெளி இணைப்புகள்
---------------

* தாடிகொம்பு சௌந்தரராஜப் பெருமாள் கோயிலின் இணையதளம்
**ராக்கம்மா கையத் தட்டு (பாடல்)** (*Rakkamma Kaiya Thattu - Song*) என்பது 1991 ஆம் ஆண்டு இந்தியத் திரைப்படமான தளபதி என்ற திரைப்படத்தின் ஒரு தமிழ் மொழிப் பாடலாகும். இந்தப் பாடல் கவிஞர் வாலியால் எழுதப்பட்டது. எஸ். பி. பாலசுப்பிரமணியம் மற்றும் சுவர்ணலதா ஆகியாேரது குரல்களில் இளையராஜா இசையில் உருவாக்கப்பட்டது. 2002 ஆம் ஆண்டு உலகளாவிய பிபிசி உலக சேவை நிறுவனத்தால் நடத்தப்பட்ட ஒரு கருத்துக்கணிப்பில் இந்த பாடல் நான்காவது மிகப் பிரபலமான பாடல் என்று பெயர்பெற்றது.

பாடல் பதிவு
-----------

எஸ். பி. பாலசுப்பிரமணியம் மற்றும் சுவர்ணலதா ஆகியாேரது குரல்களில் தளபதி என்ற திரைப்படத்தில் இடம்பெற்றது/  அதுமட்டுமல்லாமல் இயக்குநர் மணிரத்னம் மற்றும் இளையராஜாவின் கூட்டணியில் கடைசியாக உருவாக்கப்பட்டது.  இது இவா்களது கூட்டணியில் பம்பாயில் பதிவு செய்யப்பட்ட முதல் பாடலாகும். மணிரத்தினத்தின் வலியுறுத்தலின் பேரில், 'தேவாரம்' என்ற சைவ பக்தி இலக்கியத்தில் இருந்த "குனித்த புருவமும்" எனத் தொடங்கும் பாடல் வரிகள் இப்பாடலின் இடையில் கவிஞர் வாலியால் பயன்படுத்தப்பட்டது.

மேற்காேள்கள்
------------

1. ↑  "Tamil tune leads Top Ten". *தி இந்து*. 26 November 2002 இம் மூலத்தில் இருந்து 4 ஜூலை 2003 அன்று. பரணிடப்பட்டது.. .
2. 1 2  Ramachandran 2012, ப. 170.
**காட்பிரீடு மூன்சென்பெர்கு** (*Gottfried Münzenberg*, பிறப்பு: 17 மார்ச் 1940) என்பவர் ஒரு செருமானிய இயற்பியலாளர் ஆவார்.

பிறப்பும் கல்வியும்
-------------------

இவர் 1940 மார்ச்சு மாதம் 17ஆம் நாளில் செருமனியின் சட்சோனி மாகாணத்தில் உள்ள நார்தாவுசென் நகரில் சீர்திருத்தத் திருச்சபை அமைச்சர்கள் குடும்பத்தில், பாட்டர் எயின்சு, எலன் மூன்சென்பெர்கு ஆகியோருக்கு மகனாகப் பிறந்தார். தன் வாழ்க்கை முழுவதும் இவர் இறையியல், மெய்யியல் கோட்பாடுகளில் இயற்பியலின் தாக்கம் குறித்து ஆழ்ந்த ஈடுபாடு கொண்டிருந்தார்.

இவர் செருமனியின் கெய்சன் நகரிலுள்ள சட்டசு-இலீபிகுப் பல்கலைக்கழகம், இன்சுபிரக்கு பிரான்சென்சுப் பல்கலைக்கழகம் ஆகியவற்றில் தன்னுடைய இயற்பியல் பட்டத்தையும் தொடர்ந்து 1971இல் செருமனியின் கெய்சன் பல்கலைக்கழகத்தில் முனைவர் பட்டத்தையும் நிறைவு செய்தார்.

பணி
---

1976ஆம் ஆண்டில் இவர், இடாமிட்டாட்டுத் தொழினுட்பப் பல்கலைக்கழகத்தில் பீட்டர் அம்புருசிடர் தலைமையில் இயங்கிய செருமனியின் சி. எசு. ஐ அணு வேதியியல் துறைக்கு இடம்பெயர்ந்தார். கனமான அயனிப் பொருள்களைப் பிரித்தெடுக்கும் பணியில் கப்பல் கட்டுமானத் தொழிலில் இவர் முக்கியப் பங்கு வகித்தார். பீட்டர் அம்புருசிடருடன் இணைந்து இவர் போரியம் (Bh Z=107), ஆசியம் (Hs Z=108), மெய்ட்னீரியம் (Mt Z=109), டார்ம்சிட்டாட்டியம் (Ds Z=110), இரோயன்ட்கெனியம் (Rg Z=111), கோப்பர்நீசியம் (Cn Z=112) போன்ற தனிமங்களைக் கண்டறிவதிலும் குளிர் கனவயனிப் பிணைப்புச் செயற்பாடுகளிலும் பெரும்பங்கு வகித்துள்ளார். 1984ஆம் ஆண்டில் தொடங்கப்பட்ட சி. எசு. ஐ. அமைப்பின் புதிய துண்டு பிரிப்புத் திட்டத்திற்கு இவர் தலைவரானார். இத்திட்டம் கன அயனிகளின் பொருண்மம் சார் இடைவினைகள், விந்தையான அணுக்கரு கற்றைகளை தோற்றுவித்தலும் பிரித்தலும், விந்தையான அணுக்கருக்களின் வடிவமைப்பு போன்ற பல ஆய்வுத் தலைப்புகளுக்கு அடிப்படையான வழிகளைத் திறந்து வைத்தது. மேலும் இவர் சி. எசு. ஐ அணு அமைப்பு, அணுக்கரு வேதியியலில் துறைகளின் இயக்குனராகவும் மார்ச்சு 2005இல் பணியோய்வு பெறும் வரை மைன்சுப் பல்கலைக்கழகத்தில் இயற்பியல் பேராசிரியராகவும் பணிபுரிந்தார்.

விருதுகள்
---------

1983இல் செருமனியின் கெய்சன் பல்கலைக்கழகம் இவருக்கு அளித்த உரோஞ்சன் விருதும் 1996ஆம் ஆண்டில் பிராங்கபேட்டு நகரில் சிகாடு ஆபுமான் என்பவருடன் இணைத்து இவருக்கு வழங்கப்பட்ட ஓட்டோ-ஆன் பரிசும் இவர் பெற்ற மிகவும் குறிப்பிடத்தக்க விருதுகளாகும்.

மேற்கோள்கள்
-----------

* Gottfried Münzenberg: "Stigmatisch fokussierendes Teilchenspektrometer mit Massen- und Energiedispersion", Ph.D. thesis, Giessen, 1971
* Gottfried Münzenberg, Mathias Schädel: "Moderne Alchemie: die Jagd nach den schwersten Elementen", Vieweg, 1996
* C.A. Bertulani, M.S. Hussein, G. Münzenberg: "Physics of radioactive beams", Nova Science Publ. Huntington, NY, 2001, ISBN 1-59033-141-9
***காட்டெருது***  (Bison) என்றவகை விலங்கினங்கள் பெரிய, இரட்டைப் படைக் குளம்புகள் உள்ள பொவைன் எனப்படும் உட்குடும்பத்தைச் சேர்ந்தவையாகும்.

இவை இரண்டு உயிருள்ள இனங்களாகவும் நான்கு அழிபட்ட இனங்களாகவும் அடையாளப் படுத்தப்பட்டுள்ளன. அழிந்த இனங்களில் மூன்று அமெரிக்காவிலும் ஒன்று மேற்கு ஐரோப்பிய இசுடெப் சூழலிலிலும் காணப்பட்டன.

வாழும் இனங்களில் அமெரிக்கக் காட்டெருது, (*Bison bison*) அல்லது அமெரிக்க எருமை வட அமெரிக்காவில் மட்டுமே கூடிய அளவில் காணப்படுகிறது. இவற்றில் இரண்டு உட்பிரிவுகளாக, **சமவெளி காட்டெருது**, (*Bison bison bison*) மற்றும் **வனக் காட்டெருது**, (*Bison bison athabascae*) உள்ளன. **ஐரோப்பிய காட்டெருது** (*Bison bonasus*), ஐரோப்பாவிலும் காக்கேசியாவிலும் காணப்படுகிறது.

வெளி இணைப்புகள்
---------------

விக்கிமீடியா பொதுவகத்தில்,  
 ***காட்டெருது***   
என்பதில் ஊடகங்கள் உள்ளன. 

 
விக்கிமூலத்தில் 1911ஆம் ஆண்டு பிரித்தானிக்கா கலைக்களஞ்சியத்தில் உள்ள கட்டுரையின் உரை ***Bison*** உள்ளது.
* History of Bison Blend Cattle பரணிடப்பட்டது 2018-06-02 at the வந்தவழி இயந்திரம்
* "European bison / Wisent online" from Browsk Forest District in Białowieża National Park, Poland

மேற்கோள்கள்
-----------

1. ↑  "Glossary. American Museum of Natural History" இம் மூலத்தில் இருந்து 20 November 2021 அன்று. பரணிடப்பட்டது.. .
2. ↑  Olson, Wes "Bison". *The Canadian Encyclopedia*.
3. ↑  "BIson americanus pennsylvanicus" இம் மூலத்தில் இருந்து 14 March 2017 அன்று. பரணிடப்பட்டது.. .
**காணாமல் போன ஆடு** இயேசு தனது போதனைகளின் போது கூறிய ஒரு உவமானக் கதையாகும். இது இயேசுவை பரிசேயர் இயேசுவை பாவிகளுடன் சேர்ந்து அவர்களுக்கு போதிக்கிறார் என குற்றஞ்சாட்டியபோது, மனம் திரும்புதல் பற்றி கூறிய மூன்று உவமைகளில் முதலாவதாகும். இயேசு நீதிமான்களுக்கன்றி பாவிகளுக்கே அதிகமாக தேவை என்பதை வழியுறுத்து முகமாக கூறப்பட்டது. காணாமல் போன காசு உவமை, ஊதாரி மைந்தன் உவமை என்பவற்றுடன் ஒரே பொருளை கொண்டிருக்கிறது. இது மத்தேயு மற்றும் லூக்கா நற்செய்திகளில் கூறப்பட்டுள்ளது. லூக்கா 15:1-7,மத்தேயு 18:12-13.

உவமை
----

ஒருவரிடம் இருக்கும் நூறு ஆடுகளுள் ஒன்று காணாமற் போனால் அவர் தொண்ணூற்றொன்பது ஆடுகளையும் பாலை நிலத்தில் விட்டுவிட்டு, காணாமற் போனதைக் கண்டுபிடிக்கும் வரை தேடிச்செல்ல மாட்டாரா? கண்டுபிடித்ததும், அவர் அதை மகிழ்ச்சியோடு தம் தோள்மேல் போட்டுக் கொள்வார். வீட்டுக்கு வந்து, நண்பர்களையும் அண்டை வீட்டாரையும் அழைத்து, "என்னோடு மகிழுங்கள். ஏனெனில் காணாமற்போன என் ஆட்டைக் கண்டுபிடித்து விட்டேன்" என்பார்.

பொருள்
------

காணாமல் போன ஆடு பாவ வழியில் சென்று கடவுளை விட்டு தூரமாக இருக்கும் மனிதரை குறிக்கிறது. அவன் மீண்டும் கடவுளிடம் திரும்பும் போது விண்ணரசில் மிக மகிழ்ச்சி உண்டாகும். மனம் மாறத் தேவையில்லாத் தொண்ணூற்றொன்பது நேர்மையாளர்களைக் குறித்து உண்டாகும் மகிழ்ச்சியை விட, மனம் மாறிய ஒரு பாவியைக் குறித்து விண்ணுலகில் மிகுதியான மகிழ்ச்சி உண்டாகும். பொருளை இவற்றுடன் ஒப்பிடுக; காணாமல் போன காசு உவமை, ஊதாரி மைந்தன் உவமை.

இவற்றையும் பார்க்கவும்
----------------------

* இயேசுவின் உவமைகள்

உசாத்துணைகள்
------------

* தமிழ் விவிலியம் லூக்கா
* தமிழ் விவிலியம் மத்தேயு
* கத்தோலிக்க கலைக்களஞ்சியம் உவமைகள்

வெளியிணப்புகள்
--------------

* தமிழ் கிறிஸ்தவ சபை பரணிடப்பட்டது 2006-10-07 at the வந்தவழி இயந்திரம் உவமைகள்

| * பா
* உ
* தொ
புதிய ஏற்பாட்டில் உள்ள இயேசுவின் உவமைகள் |
| --- |
|  | 
* இரக்கமற்ற பணியாளன்
* இரண்டு கடன்காரர்
* இரண்டு மகன்கள்
* இரவில் வந்த நண்பன்
* ஊதாரி மைந்தன்
* கடுகு விதை
* கனிகொடா அத்திமரம்
* காணாமல் போன ஆடு
* காணாமல் போன காசு
* கிழிந்த ஆடையும் பழந்துருத்தியும்
* கோதுமையும் களைகளும்
* சிந்தித்து முன்கணிப்பவர்
* செம்மறியாடுகளும் வெள்ளாடுகளும்
* செல்வந்தனும் இலாசரசும்
* தலைவரும் பணியாளரும்
* தளிர்விடும் அத்தி மரம்
* தாலந்துகள்
* திராட்சை செடி
* திராட்சை தோட்ட வேலையாட்கள்
* நல்ல ஆயன்
* நல்ல சமாரியன்
* நீதியற்ற வீட்டுப் பொறுப்பாளர்
* நேர்மையற்ற நடுவர்
* நேர்மையான பணியாள்
* பத்து கன்னியர்
* பரிசேயனும் பாவியும்
* புதையல்
* புளித்த மா
* பொல்லாத குத்தகையாளர்
* மரமும் கனியும்
* மன்னர் மகனின் திருமணம்
* முத்து
* மூட செல்வந்தன்
* வலியவர்
* வலை
* வளரும் விதை
* விதைப்பவன்
* விளக்கு
* வீடுகட்டிய இருவர்

 |
| 
* **பகுப்பு**
* 
* **வலைவாசல்**

 |

மேற்கோள்கள்
-----------

1. ↑  Richard N. Longenecker, *The Challenge of Jesus' Parables*, Eerdmans, 2000, ISBN 0-8028-4638-6, pp. 201–204.
2. ↑  Joel B. Green, *The Gospel of Luke*, Eerdmans, 1997, ISBN 0-8028-2315-7, p. 526.
3. ↑  Justus Knecht (1910). "XLIV. Jesus the Good Shepherd.". *A Practical Commentary on Holy Scripture*. B. Herder.
***வனம்*** ( *Vanam* ) என்பது 2021ஆம் ஆண்டு தமிழ் மொழியில் வெளியான பரபரப்பூட்டும் திரைப்படமாகும். இதை அறிமுக இயக்குனர் சிறீகண்டன் ஆனந்த் இயக்யிருந்தார். கோல்டன் ஸ்டார் புரொடக்ஷன்ஸ் பிரைவேட் லிமிடெட் தயாரித்துள்ளது. வெற்றி, அனு சித்தாரா, சுமிருதி வெங்கட் ஆகியோர் முக்கிய வேடங்களில் நடித்துள்ள இப்படத்திற்கு இரான் ஈதன் யோகான் இசையமைத்துள்ளார். படம் 26 நவம்பர் 2021 அன்று திரையரங்குகளில் வெளியிடப்பட்டது.

கதைச் சுருக்கம்
---------------

ஒரு கலைக் கல்லூரி மாணவர், ஒரு ஆவணப்படத் தயாரிப்பாளரின் உதவியுடன், விடுதி அறையில் தங்கியிருந்தவர்களின் மர்மமான மரணத்திற்கான காரணங்களைக் கண்டறிய முயற்சிக்கிறார்.

நடிகர்கள்
---------

* மகிழ் வேடத்தில் வெற்றி
* அனு சித்தாரா
* ஜாஸ்மினாக சுமிருதி வெங்கட்
* அழகம்பெருமாள்
* வேல ராமமூர்த்தி
* இரவி வெங்கட்ராமன்

ஒலிப்பதிவு
----------

ஒலிப்பதிவையும், இசையையும் ரான் ஈதன் யோகான் மேற்கொண்டார்.

வெளியீடு
--------

இப்படம் 26 நவம்பர் 2021 அன்று திரையரங்குகளில் வெளியாகி விமர்சகர்களிடமிருந்து நல்ல விமர்சனங்களைப் பெற்றது.

வரவேற்பு
--------

தி டைம்ஸ் ஆஃப் இந்தியா 5க்கு 2.5 மதிப்பீட்டைக் கொடுத்து, "வனம் ஒரு திகில் திரைப்படம்" என்று எழுதியது. *Newstodaynet.com* இன் பாரத் குமார், "வனம் ஒரு கண்ணியமான பார்வையை நிர்வகிக்கும் ஒரு திரைப்படம். நல்ல எழுத்துதான் முக்கியம்." என எழுதினார். சிஃபி 5 க்கு 2 மதிப்பீட்டைக் கொடுத்து, "வனம் தமிழ் படத்தில் ஒரு தீவிரமான பின்னோக்கிய அத்தியாயத்துடன் மற்றொரு திகில்-பரபரப்பூட்டும் திரைப்படம்" என்று எழுதியது.

குறிப்புகள்
-----------

1. ↑  "First look of Jiivi Vetri's 'Vanam'". *தி டைம்ஸ் ஆஃப் இந்தியா* இம் மூலத்தில் இருந்து 29 December 2020 அன்று. பரணிடப்பட்டது.. .
2. ↑  "Vanam Movie Review: Vanam Movie Review: This horror thriller neither scares nor thrills". *சினிமா எக்ஸ்பிரஸ்* இம் மூலத்தில் இருந்து 29 November 2021 அன்று. பரணிடப்பட்டது.. .
3. ↑  "Vanam Movie Review: Vanam is a run-of-the-mill horror thriller". *தி டைம்ஸ் ஆஃப் இந்தியா* இம் மூலத்தில் இருந்து 25 November 2021 அன்று. பரணிடப்பட்டது.. .
4. ↑  "Review: Vanam". *Newstodaynet.com* இம் மூலத்தில் இருந்து 29 November 2021 அன்று. பரணிடப்பட்டது.. .
5. ↑  "Vanam review: A template horror-thriller". *Sify* இம் மூலத்தில் இருந்து 27 November 2021 அன்று. பரணிடப்பட்டது.. .

வெளி இணைப்புகள்
---------------

* இணையதள திரைப்பட தரவுத்தளத்தில் *வனம் (திரைப்படம்)*
**கே. ஞானதேசிகன்** (*K. Gnanadesikan*) இந்தியாவின் தமிழ்நாட்டைச் மாநிலத்தை சேர்ந்தவர். 1982-ஆம் ஆண்டில் இந்திய ஆட்சிப் பணி அதிகாரியான இவர், தமிழ்நாடு அரசு தலைமைச் செயலாளராக பணியாற்றியவர்.

வாழ்க்கை குறிப்புகள்
--------------------

இவர் 1959-ம் ஆண்டு ஏப்ரல் 16 தேதி திருநெல்வேலி மாவட்டத்தில் உள்ள திருவேங்கடநாதபுரத்தில் பிறந்தார்.இவர் இந்தியா விடுதலைப் போராட்ட வீரர் வ.உ.சிதம்பரனாரின் வம்சாவளியைச் சேர்ந்தவர் ஆவார்.

அரசுப் பணிகள்
-------------

தமிழக நில நிர்வாகத்துறை உதவி ஆட்சியராக 1984-ம் ஆண்டு பணியைத் தொடங்கிய இவர் 1991 ஆம் ஆண்டு விருதுநகர் மாவட்ட ஆட்சியராக பணியாற்றியுள்ளார்.மின் வாரியத் தலைவராகவும், பள்ளிக் கல்வித்துறை செயலாளர் மற்றும் நிதித்துறை முதன்மைச் செயலாளர் போன்ற முக்கிய துறைகளில் பணியாற்றியுள்ளார். தமிழக அரசின் தலைமைச் செயலாளராக இருந்த மோகன் வர்கீஸ் சுங்கத் நீக்கப்பட்டதைத் தொடர்ந்து, தமிழகத்தின் 43-வது தலைமைச் செயலாளராக 3 டிசம்பர் 2014 அன்று பொறுப்பேற்றார்.2016-ஆம் ஆண்டு ஜூன் மாதம் 8 ஆம் தேதி பணியிடை நீக்கம் செய்யப்பட்டார்.அவரது பணியிடை நீக்கம் தொடர்பாக அரசு உத்தரவு அதிகாரப்பூர்வமாக வெளியிடப்படவில்லை.எட்டு மாதங்களுக்கு பிறகு சென்னையில் உள்ள அண்ணா மேலாண்மை பயிற்சி நிலையத்தின் இயக்குனராக நியமிக்கப்பட்டார்.

மேற்கோள்கள்
-----------

1. ↑   *புதிய தலைமைச் செயலாளராக கே.ஞானதேசிகன் நியமனம்*. தி இந்து தமிழ் நாளிதழ். 2 டிசம்பர் 2014. .
2. ↑  T Muruganandham, தொகுப்பாசிரியர் (3 dec 2014). *K Gnanadesikan Appointed New Chief Secretary*. New Indian Express. .
3. ↑   *TN government appoints K. Gnanadesikan as new Chief Secretary*. The Hindu Business Line. 25 Nov 2017. .
4. ↑   *பணியிடை நீக்கம் செய்யப்பட்ட கே. ஞானதேசிகனுக்கு மீண்டும் பணி*. தினமணி நாளிதழ். 9 பிப்ரவரி 2017. .
சிகாகோ நதியிலிருந்து காணக்கூடிய சியேர்ஸ் கோபுரத்தின் தோற்றம்
**சியேர்ஸ் கோபுரம்** (Sears Tower) சிகாகோ, இலினாயிசிலுள்ள ஒரு வானளாவி (skyscraper) ஆகும். கட்டுமானப்பணிகள் 1970 ஆகஸ்ட் மாதத்தில் தொடங்கி, 1973 மே 4ல் இதன் அதியுயர் உயரத்தை அடைந்தது. இது கட்டி முடிக்கப்பட்டபோது, நியூயார்க்கிலிருந்த உலக வர்த்தக மைய இரட்டைக் கோபுரங்களை உயரத்தில் விஞ்சி உலகின் அதியுயர்ந்த கட்டிடம் என்ற பெருமை பெற்றது. இது 110 மாடிகளைக்கொண்ட 443 மீட்டர் (1454 அடி) உயரமுள்ளதாகும். இக்கட்டிடத்தின் உச்சியிலுள்ள இரண்டு தொலைக் காட்சி அண்டனாக்கள் உட்பட இந்த அமைப்பின் மொத்த உயரம் 520 மீட்டர் (1707 அடி) ஆகும். உச்சியிலுள்ள அலங்கார ஈட்டியமைப்பு உட்பட, 542 மீட்டர் உயரமான, மலேசியா, கோலாலம்பூரிலுள்ள, பெட்ரோனாஸ் கோபுரங்கள் 1997ல், உலகின் அதியுயர்ந்த கட்டிடம் என்ற பெருமையை, சியேர்ஸ் கோபுரத்திடமிருந்து தட்டிக்கொண்டது. சியேர்ஸ் கோபுரம், ஐக்கிய அமெரிக்காவின் அதியுயர்ந்த அலுவலகக் கட்டிடம் என்ற பெருமையையும், அதன் பிரதான வாயிலுக்கருகிலுள்ள நடைபாதையிலிருந்து, அண்டெனா உச்சிவரையுள்ள உயரத்துக்கான உலக சாதனையையும், இன்னும் தக்கவைத்துக்கொண்டுள்ளது. உலகின் அதி உயரமான கூரையைக் கொண்ட கட்டிடம் என்ற பெயரையும், அதிகூடிய உயரத்திலுள்ள மக்கள் பயன்படுத்தக்கூடிய தளம் என்ற பெயரையும், அண்மையில், சீன குடியரசில் கட்டப்பட்ட, தாய்ப்பே 101 என்ற கட்டிடத்திடம் இழந்தது. சிகாகோவின் பரவலாக அறியப்படும் சுற்றுலாத் தலமாக அறியப்படுகிறது.

இக் கோபுரத்தின் மேல் தட்டிலுள்ள அவதானிப்புத் தளம், சுற்றுலாப் பயணிகள் மத்தியில் பெயர் பெற்றது.

காற்றுள்ள நாளில், இக் கட்டிடம் ஊசலாடுவதை உல்லாசப் பயணிகள் அனுபவத்தில் அறிந்துகொள்ள முடியும். இங்கிருந்து, ஒரு தெளிவான காலநிலையுள்ள நாளில், இல்லினோயிசின் பரந்த சமவெளிக்கு மேலாகவும், மிச்சிகன் ஏரிக்கு மேலாகவும், நெடுந்தூரம் பார்க்க முடியும்.

இவ்வளவு உயரத்திலிருந்து பார்க்கக் கூடிய வசதியிருந்தும், சிகாகோவின் இரவுக் காட்சியையும், ஏரிக் காட்சியையும் காண்பதற்கு, ஜோன் ஹன்னொக் கட்டிடம் கொண்டுள்ளது போன்ற ஒரு நல்ல அமைவிடம், சியேர்ஸ் கோபுரத்துக்கு இல்லை.

இவற்றையும் பார்க்கவும்
----------------------

* ஐக்கிய அமெரிக்காவிலுள்ள 50 அதியுயர் கட்டிடங்கள்
* உலகின் அதியுயர் அமைப்புகள்

1. ↑  "Willis Tower owner seeks thousands of new visitors per day, as $500 million expansion takes shape". September 13, 2018. .
ஈரானின், யாஸ்த் என்னும் இடத்தில் உள்ள தோலத்-அபாத்கட்டிடத்தின் காற்றுக் கோபுரம்.
**காற்றுக் கோபுரம்** என்பது, கட்டிடங்களுக்குள் இயற்கையான காற்றோட்டத்தை ஏற்படுத்துவதற்காக அமைக்கப்படும் ஒரு உயரமான அமைப்பாகும். பல நூற்றாண்டுகளாகப் பாரசீகக் கட்டிடக்கலையில் அம்சங்களில் ஒன்றாகத் திகழும் இது இன்று மத்திய கிழக்கின் பல நாடுகளின் பாரம்பரியமான கட்டிடங்களில் காணப்படுகின்றது.

வெப்பம் மிகுந்த பாலைவன நாடுகளில் நிலமட்டத்துக்கு அருகில் காற்றோட்டம் மிகவும் குறைவாக இருப்பதுடன், காற்று மிகவும் சூடாகவும் காணப்படும். இதனால், நிலமட்டத்திலிருந்து ஓரளவு உயரத்தில் வீசுகின்ற வெப்பம் குறைந்த காற்றைக் கட்டிடங்களின் உட்பகுதிகளை நோக்கித் திருப்பிவிடுவதே காற்றுக் கோபுரங்களின் நோக்கமாகும்.

மேற்கோள்கள்
-----------

1. ↑  Malone, Alanna. "The Windcatcher House". McGraw-Hill. .
2. ↑  Plumer, Brad (16 February 2021). "A Glimpse of America's Future: Climate Change Means Trouble for Power Grids". *The New York Times*. .
3. ↑  "U.S. power and natgas prices spike in Texas and California heatwaves" (in en). *Reuters*. 16 June 2021. .
**சேத் சூரஜ்முல் ஜலான் மகளிர் கல்லூரி** என்பது இந்தியாவின் மேற்கு வங்காளத்தின் கொல்கத்தாவில் 1954 ஆம் ஆண்டில் நிறுவப்பட்ட இளங்கலை மகளிர் கல்லூரியாகும். கலை மற்றும் வணிகப்பிரிவுகளில் பாடங்கள் பயிற்றுவிக்கப்படும் இக்கல்லூரி கொல்கத்தா பல்கலைக்கழகத்துடன் இணைக்கப்பட்டுள்ளது .

வரலாறு
------

தொண்டு மற்றும் மத அறக்கட்டளையான சூரஜ்முல் ஜலான் அறக்கட்டளையால் நிர்வகிக்கப்படும் இக்கல்லூரியானது வடக்கு கொல்கத்தாவில் உள்ள குறிப்பிடத்தக்க பெண்கள் கல்லூரிகளில் ஒன்றாக உள்ளது. வங்காளத்தின் சிறந்த தொழிலதிபரான சேத் மோகன்லால் ஜலான் மற்றும் பலர் இணைந்து உருவாக்கிய இந்த அறக்கட்டளையானது மேற்கு வங்கம் மற்றும் இந்தியாவின் பிற பகுதிகளில் அதிக எண்ணிக்கையில் பள்ளிகள், நூலகங்கள் மற்றும் படிப்பகங்களை நிறுவுவதை நோக்கமாகக் கொண்டதாகும். இவரது தந்தையின் நினைவாக இக்கல்லூரிக்கு இப்பெயர் வைக்கப்பட்டுள்ளது.

துறைகள்
-------

### கலை மற்றும் வணிகப்பிரிவு

* வங்காளம்
* ஆங்கிலம்
* சமஸ்கிருதம்
* ஹிந்தி
* வரலாறு
* புவியியல்
* அரசியல் அறிவியல்
* தத்துவம்
* பொருளாதாரம்
* கல்வி
* வணிகம்

அங்கீகாரம்
----------

இக்கல்லூரி பல்கலைக்கழக மானியக் குழுவினரால் அங்கீகரிக்கப்பட்டுள்ளது. தேசிய மதிப்பீடு மற்றும் அங்கீகார கவுன்சிலால் (என்ஏஏசி) அங்கீகாரம் பெற்று பி + தரத்தையும் அடைந்துள்ளது.

மேலும் காண்க
------------

* கல்கத்தா பல்கலைக்கழகத்துடன் இணைக்கப்பட்ட கல்லூரிகளின் பட்டியல்
* இந்தியாவில் கல்வி
* மேற்கு வங்காளத்தில் கல்வி

மேற்கோள்கள்
-----------

1. ↑  "Affiliated College of University of Calcutta" இம் மூலத்தில் இருந்து 2012-02-18 அன்று. பரணிடப்பட்டது.. .
2. ↑  Colleges in WestBengal, University Grants Commission
**சசீந்திரன் முத்துவேல்** (*Sasindran Muthuvel*) பப்புவா நியூ கினியின் அரசியல்வாதியும், தொழிலதிபரும் ஆவார். தமிழ்நாட்டில் பிறந்த இவர் இவர் 2012 ஆம் ஆண்டு முதல் மேற்கு நியூ பிரிட்டன் மாகாணத்தில் ஆளுநராகவும், அம்மாகாணத்தைப் பிரதிநிதித்துவப் படுத்தும் நாடாளுமன்ற உறுப்பினராகவும் உள்ளார்.

வாழ்க்கைக் குறிப்பு
-------------------

தமிழ்நாடு, சிவகாசியில் பிறந்த சசீந்திரன் பெரியகுளம், தமிழ்நாடு வேளாண்மைப் பல்கலைக்கழகத்தில் படித்து பட்டம் பெற்றார். மலேசியாவில் சிறிது காலம் பணியாற்றிய பின்னர் 1999 ஆம் ஆண்டில் பப்புவா நியூ கினி சென்று மேற்கு நியூ பிரிட்டன் மாகாணத் தலைநகர் கிம்பேயில் உள்ள தனியார் சில்லறை விற்பனைக் கடைகளை நடத்தும் நிறுவனம் ஒன்றில் பணியாற்றினார். 2000 ஆம் ஆண்டில் இந்நிறுவனம் மூடப்படவே, அந்நிறுவனத்தின் ஹமாமாஸ் டிரேடிங் என்ற கடை ஒன்றை இவர் குத்தகைக்கு எடுத்து நடத்தத் தொடங்கி, அதன் உரிமையாளர் ஆனார்.

அரசியலில்
---------

2012 ஆம் ஆண்டு நாடாளுமன்றத் தேர்தலில் இவர் புதிதாக ஆரம்பிக்கப்பட்ட கூட்டு சீர்திருத்தக் கட்சியின் சார்பில் மேற்கு நியூ பிரிட்டன் மாகாண வேட்பாளராகப் போட்டியிட்டு 24,853 வாக்குகள் பெற்று வெற்றி பெற்று நாடாளுமன்றம் சென்றார். மாகாண ஆளுநராகவும் நியமிக்கப்பட்டார். பப்புவா நியூ கினியில் நாடாளுமன்ற உறுப்பினராகத் தெரிவு செய்யப்பட்ட முதலாவது இந்தியர், மற்றும் முதலாவது தமிழர் என்ற பெருமைகளை இவர் பெற்றார்.

விருதுகள்
---------

* வெளிநாடு வாழ் இந்தியருக்கு ஆண்டு தோறும் இந்திய அரசு வழங்கும் பிரவாசி பாரதீய சம்மான் விருது சசீந்திரன் முத்துவேலுக்கு 2014 ஆம் ஆண்டு வழங்கப்பட்டது.

மேற்கோள்கள்
-----------

1. 1 2  "Hon. Sasindran Muthuvel". பப்புவா நியூ கினி நாடாளுமன்றம் இம் மூலத்தில் இருந்து 2015-12-28 அன்று. பரணிடப்பட்டது... பார்த்த நாள்: 19 சனவரி 2016.
2. 1 2  குலசேகரம் சஞ்சயன் (18 சனவரி 2016). "பப்புவா நியூ கினியில் தமிழ் ஆளுநர்". சிறப்பு ஒலிபரப்புச் சேவை.. பார்த்த நாள்: 19 சனவரி 2016. 
[*தொடர்பிழந்த இணைப்பு*]
3. ↑  "Sasindran Muthuvel on Verge of being PNG’s First Indian MP". 10 யூலை 2012.. பார்த்த நாள்: 19 சனவரி 2016.
4. ↑  "PNG's first Indian MP grateful for confidence shown by electors". ரேடியோ ஆத்திரேலியா. 31 யூலை 2012.. பார்த்த நாள்: 19 சனவரி 2016.
**சித்தஜல்லு சீனிவாச ராவ்** (1924 - 8 டிசம்பர் 2004) ஓர் இந்திய நடிகரும், எழுத்தாளரும் மற்றும் இயக்குனரும் ஆவார்.  இவர் திரைப்பட இயக்குனர் சித்தஜல்லு புல்லையாவின் மகன். இவர் தமிழ், தெலுங்கு, மலையாளம் மற்றும் ஒரியா மொழிகளில் 65 படங்களை இயக்கியுள்ளார்.   *லவகுசா* (1963) மற்றும் *தேசமன்டே மனுஷுலோயி* (1970) ஆகிய படங்களை இயக்கியதற்காக இரண்டு தேசிய திரைப்பட விருதுகளைப் பெற்றுள்ளார். முக்தா சீனிவாசன், கே. எஸ். சேதுமாதவன் உள்ளிட்ட இயக்குநர்கள் இவரிடம் உதவியாளர்களாக பணியாற்றினர்.

ஆரம்ப வாழ்க்கை மற்றும் தொழில்
-----------------------------

ஆந்திரப் பிரதேசத்தின் கிழக்கு கோதாவரியில் உள்ள காக்கிநாடாவில் 1924 இல் பிறந்தார். இவர் குழந்தை நடிகராக திரைப்படங்களில் தனது வாழ்க்கையைத் தொடங்கினார். இவரது தந்தை சித்தஜல்லு புல்லையா இயக்கிய மற்றும் 1936 இல் வெளியான *அனுசுயா* மற்றும் *துருவா* என்ற இரண்டு படங்களில் தோன்றினார். பின்னர் ஒளிப்பதிவாளர் கே. ராம்நாத், கலை இயக்குனர் வி. ஏ. கே.சேகர் மற்றும் உதய் சங்கர் ஆகியோரிடம் உதவியாளராக பணியாற்றினார். 1953 ஆம் ஆண்டு *பக்கிண்டி அம்மாயி* திரைப்படத்தில் நடிகராகவும் திரைக்கதை எழுத்தாளராகவும் தனது தந்தைக்கு உதவியாக இருந்தார்.

இவர் *பொன்னி* (1953) என்ற தமிழ்த்திரைப்படத்தில் இயக்குநராக அறிமுகமானார். பின்னர் தெலுங்கில் *ஸ்ரீ கிருஷ்ண துலாபாரம்* (1955) என்ற படத்துடன் அறிமுகமானார். இவர் தமிழ், தெலுங்கு, மலையாளம் மற்றும் ஒரியா மொழிகளில் 65 திரைப்படங்களை இயக்கியுள்ளார். *லவ குசா* (1963), *மஞ்சி மனசுக்கு மஞ்சி ரோஜுலு* (1958), *சாந்தினிவாசம்* (1960), *அபிமானம்* (1960), *டைகர் ராமுடு* (1962), *வால்மீகி* (1963), *கஞ்சு கோட்டா* (1967), *கோவுலா கோபண்ணா* (1968) , *ஏகவீர* (1969), *ஜீவிதா சக்ரம்* (1971), *ஸ்ரீ கிருஷ்ணாஞ்சநேய யுத்தம்* (1972), *தனமா?* *தெய்வமா?* (1973), *யசோதா கிருஷ்ணா* (1975), மற்றும் *மகாகவி க்ஷேத்ரய்யா* (1976). ஆகியவை இவரது பிரபலமான தெலுங்கு திரைப்படங்கள். *பெல்லி சந்ததி* (1959), *இண்ட்லோ ராமையா வீதிலோ கிருஷ்ணய்யா* (1982), *ஜேபுதொங்கா* (1987), மற்றும் *கோகிலா* (1989) உள்ளிட்ட பல திரைப்படங்கள் இவர் நடித்தார்.

சொந்த வாழ்க்கை
--------------

கண்ணாம்பா மற்றும் கடாரு நாகபூஷணம் ஆகியோரின் மகளை மணந்தார். தனது மனைவியின் மரணத்திற்குப் பிறகு, இவர் நடனக் கலைஞரும் நடிகையுமான ராஜசுலோச்சனாவைக் காதலித்து மணந்தார். இவர்களுக்கு திருமணமாகி இரட்டை மகள்கள் இருந்தனர். சி. எஸ். ராவ் 8 டிசம்பர் 2004 அன்று சென்னையில் இறந்தார்.

மேற்கோள்கள்
-----------


1. ↑  "Stars : Star Profiles : Yesteryear director C.S.Rao passes away". .
2. ↑  C.S. Rao – IMDb
3. ↑  "11th National Film Awards". .
4. ↑  "18th National Film Awards". .
**மாவளி திருவிழா**என்பது கார்த்திகைதீப நன்னாளில் சொக்கப்பனை ஏற்றல் மற்றும் மாவளி சுற்றல் ஆகிய நிகழ்வுகளை கொண்ட ஒரு தமிழர் கொண்டாட்டமாகும். இது குழந்தைகள் மகிழ்ச்சியாக கொண்டாடும் ஒரு பாரம்பரிய விழாவாகும்.பனம்பூ அளகினை எரித்தல் என்ற பாரம்பரிய முறையில் இதற்கான மூலப்பொருள்களை உருவாக்கி மாவளி தயாரிக்கின்றனர்.

படிமம்:பாரம்பரிய மாவளி பொறிவானம்.pngபாரம்பரிய மாவளி பொறிவானம்

### சொக்கப்பனை ஏற்றல்

சொக்கப்பனை ஏற்றல் அல்லது சொக்கப்பனை கொளுத்துதல் என்பது பனைமரத்தினை நெடுக நிறுத்தி வைத்து அதனை எரியூட்டி வழிபடும் நிகழ்வாகும்.பனை ஓலைகளை சோளக்காட்டுபொம்மை போன்று குவித்தும் எரியூட்டி வழிபடுவர். பெரும்பாலும் சைவ வழிபாட்டு தளங்களிலும், கிராமப்புறங்களில் குலதெய்வ கோவில்களிலும் இந்நிகழ்வு நடைபெறும்.

வரலாறு
------

படிமம்:மாவளி சுற்றல் - பாறை ஓவியம் , தமிழ்நாடு.jpgமாவளி சுற்றல் - பாறை ஓவியம்
மாவளி சுற்றல் என்பது தமிழக பழங்குடிகளின் தொன்மையான வழக்கமாகும். இது ஏறக்குறைய 4500 ஆண்டுகள் பழமையான கொண்டாட்டமாகும். வரலாறு அடிப்படையில் நோக்கும்போது இது உழவு சமூதாயத்தின் ஆரம்பநிலையில் தொடர்ந்த கற்கால மக்களின் சடங்காகும். உதாரணமாக தமிழ்நாட்டில் கற்கால பாறை ஓவியங்களில் இது தொடர்பான ஓவியங்கள் காணப்படுகின்றன.மாவளி என்ற தமிழ் சொல்லிற்கு வலிமையான சுழல்காற்று என்றும் ஒளிரும் வானம் என்றும் பொருள் தருகிறது.வளி என்ற சொல் காற்று, வானம் என்ற பொருளை தருகிறது.மாவளி, சூறாவளி போன்ற சொற்கள் அந்த காற்றின் தன்மையை குறிப்பிடுகிறது.எனவே மாவளி என்பது அழகிய வானவேடிக்கை என்று பொருள் கொள்ளலாம்.

பனைமரமானது தமிழர்களின் பண்பாட்டோடு கலந்த ஒன்றாகும். வேளாண் சமூகமாக உருவாகும் முன்னர் தமிழர்கள் பனை காடுகளில் வாழ்ந்தனர்.ஆண் பனை மரத்தின் பூக்காம்புகள் அளகு எனப்படுகிறது. இதனை எரித்து பொடி செய்து உப்பு கலந்து மாவளி பொடி தயாரிக்கின்றனர்.இது பொறியும் தன்மை கொண்டது.

### கார்த்தீ

மாவளி பொறிவானம் ஊர்புரங்களில் "கார்த்தீ" என்றும் அழைக்கப்படுகிறது. தமிழகத்தில் கார்காலத்தில் தமிழக பழங்குடி மக்களால் கொண்டாடப்பட்ட நெருப்பு கொண்டாட்டம் இதுவாகும்.கார்த்திகை பனிக்காலத்தில் வெளிச்சத்திற்கும், வெப்பத்திற்குமான விளக்கிடும் முறையும், மாவளி பொறிவானமும், சொக்கப்பனை ஏற்றலும் தமிழக பழங்குடிகளின் தொன்மையான வழக்கமாகும். கார், கார்த்திகை என்ற பனிக்கால நெருப்பை குறிக்கும் சொல் கார்த்தீ ஆகும்.

தீவளி தூவல்
-----------

சொக்கப்பனையின் சாம்பல் குழந்தைகள் மற்றும் பேறுகால பெண்கள் திருநீறாக நெற்றியில் பூசுவது குழந்தைகளின் ஆரோக்கியத்திற்கும் பாதுகாப்பிற்கும் நல்லதாகும். வீடுகளில் விளக்கேற்றிவிட்டு இரவு நேரத்தில் விளக்கு ஒளியில் இச்சாம்பலை விளைநிலங்களில் பயிர்களின் மீதும் தூவப்படுகிறது. இதனை **தீவளிதூவல்** என்று அழைக்கின்றனர்.

மேற்கோள்கள்
-----------

1. ↑
2. ↑  "இளையோரால் மறக்கத் தொடங்கிய கார்த்திகை மாவலி - வருங்காலத்திலும் தொடர புதுமுயற்சி" (in ta). .
3. ↑  ValaiTamil. "காணாமல் போன மாவளி -கார்த்திகை திருவிழா". .
4. ↑
5. ↑  சூறாவளிபோற் சுழற்றுஞ் சிறுபுன்றுரும்பு (நன்னெறி. 11)
இந்த கட்டுரை புல் போன்ற தோற்றமுடைய தாவரத்தைப்பற்றியது. இது போயேசி மற்றும் அதை ஒத்த உயிரினக் கிளைகளை உள்ளடக்கியது, கிராமினிடு உயிரினக் கிளையை பார்க்க.
Germinating fescue grass with long, blade-like leaves
தாவரவியல் மற்றும் சூழ்நிலையியலில், **கிராமினாய்டு** என்ற வார்த்தை புல் போன்ற புறத்தோற்றமுடைய ஹெர்பேசியஸ் தாவரங்களைக் குறிப்பதாகும், எ.கா. நீண்ட, கத்தி போன்ற இலைகளுடன் நீளமான புல்தண்டு. அவை ஃபோர்ப்ஸ்களுக்கு வேறுபட்டதாகவும், புல் போன்ற புறத்தோற்றமற்ற ஹெர்பேசியஸ் தாவரங்களாகவும் காணப்படுகிறது.

இந்த தாவரங்கள் பெரும்பாலும் போயேசி (விறைப்பு புல் வகைகள்), சைப்பரேசி (செட்ஜெஸ்), ஜன்கேசி (ரஷ்ஷஸ்) குடும்பத்தைச் சேர்ந்தது. இவை மிக நெருங்கிய தொடர்பு இல்லாவிடினும் போயேல்ஸ் துறையின் வேறுபட்ட உயிரினக் கிளையைச் சேர்ந்தது. புல் இனங்கள் (போயேசி) என்பது 12,000 சிற்றினங்களைக் கொண்ட பெரிய குடும்பமாகும்.

இவைகள் ஒத்த புறத்தோற்றத்துடன் இருப்பதைத் தவிர, கிராமினாய்டுகளுடன் இருப்பிடத்தை பகிர்ந்து கொண்டு பரவலாக காணப்படுகிறது, மேலும் இவை புல்வெளிகள் அல்லது சதுப்புநிலங்கள் போன்ற வாழிடங்களில் ஆதிக்கம் செலுத்துகின்றன. இருப்பினும் இவை அடர்த்தியான காடுகள் உள்ள இடங்களில் காணப்படுகின்றன. புற்களைக் காட்டிலும் செட்ஜெஸ் மற்றும் ரஷ்ஷஸ்கள் ஈரபதமான வாழிடங்களை விரும்புகின்றன. 

* Graminoid plants
* Common rush in shallow waterCommon rush (*Juncus effusus*), Juncaceae
* Nutsedge on duneNutsedge (*Cyperus capitatus*), Cyperaceae
* Fescue grass tuft*Festuca cinerea*, Poaceae

மேலும் பார்க்க
--------------

* Reed
* கடற்புல்

மேற்கோள்கள்
-----------

1. ↑  Park, Chris; Allaby, Michael (2017) (in en). *A Dictionary of Environment and Conservation*. Oxford University Press. doi:10.1093/acref/9780191826320.001.0001. பன்னாட்டுத் தரப்புத்தக எண்:9780191826320.
கிரியோ மென்பொருளால் உருவாக்கப்பட்ட சக்கர நாற்காலி
**கிரியோ எலிமென்ட்ஸ்** அல்லது **புரோ/எஞ்சினியர்** அல்லது **கிரியோ பேராமெட்ரிக்** என்பது கணிப்பொறிவழி வடிவமைப்பு (**Computer Aided Designing**), கணிப்பொறிவழி தயாரிப்பு (*Computer Aided Manufacturing*) மற்றும் கணிப்பொறிவழி பொறியியல் (*Computer Aided Engineering*) போன்றவற்றில் முப்பரிமான வடிவமைப்பிற்கு உதவும் ஒரு மென்பொருள் ஆகும். இது பேராமெட்ரிக் டெக்னாலஜி கார்போரேசன் என்ற நிறுவனத்தால் உருவாக்கப்பட்டது. இந்த மென்பொருள் மூலம் திடப்பொருள் மாதிரியாக்கம் (Solid Modeling ), கூட்டுப்பொருள் உருவாக்கம் (Assembly Modeling), உருவரைவு (Drafting), சிற்றுறுப்புப் பகுப்பாய்வு (Finite Element Analysis) போன்றவற்றை உருவாக்கலாம். பொதுவாக இயந்திர பொறியாளர்கள் ஒரு பொருளை உருவாக்குவதற்கு தேவையான அடிப்படையான மென்பொருள்களுள் இதுவும் ஒன்று.

மேற்கோள்கள்
-----------

1. ↑  "PTC History - PTC" இம் மூலத்தில் இருந்து 2010-01-30 அன்று. பரணிடப்பட்டது.. .
2. ↑  "Creo Parametric Help Center". .
3. ↑  Horgan, Jack (2004-06-21). "EDA & PLM?". EDACafe.com Contributing Editor. .